Diari Oficial de la Generalitat Valenciana


Sumari del DOGV 4468, del 27-03-2003 (2003/2857)

RESOLUCIÓ de 6 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració educativa entre la Universitat Nacional d'Educació a Distància i la Conselleria de Benestar Social, per a la realització de pràctiques formatives pels estudiants universitaris.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/2857


Data del document
:   06-03-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * pràctiques de formació
    * universitat
    * cooperació administrativa

RESOLUCIÓ de 6 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració educativa entre la Universitat Nacional d'Educació a Distància i la Conselleria de Benestar Social, per a la realització de pràctiques formatives pels estudiants universitaris. [2003/2857]
  
Subscrit, després de la tramitació prèvia reglamentària, entre la Universitat Nacional d'Educació a Distància i la Conselleria de Benestar Social, el 20 de gener de 2003, un Conveni de col·laboració educativa per a la realització de pràctiques formatives pels estudiants universitaris, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0175/2003, i que figura com a annex d'aquesta resolució.
  
València, 6 de març de 2003.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració educativa entre la Universitat Nacional d'Educació a Distància i la Conselleria de Benestar Social, per a la realització de pràctiques formatives pels estudiants universitaris
  
València, 20 de gener del 2003.
  
Reunits
  
D'una part, la rectora de la Universitat Nacional d'Educació a Distància (UNED) la senyora Araceli Maciá Antón, actuant en nom i representació de la mateixa, en virtut de les facultats que li conferix l'article 20 de la Llei Orgànica 6/ 2001, de 21 de desembre, d'Universitats (BOE de 24 de desembre), i l'article 35 dels Estatuts de la UNED aprovats per Reial Decret 594/ 1986, de 21 de febrer (BOE de 28 de març), i del Reial Decret (de nomenament) 1385/ 2001, de 7 de desembre (BOE de 8 de desembre).
  
D'una altra, el senyor Rafael Blasco Castany, titular de la Conselleria de Benestar Social de la Generalitat Valenciana, fent ús de les facultats conferides per la Llei 5/ 1983, del Govern Valencià i amb l'autorització del Govern Valencià de 7 de gener de 2003, per a la firma del present Conveni.
  
Ambdós parts es reconeixen capacitat legal suficient i en l'exercici de les facultats que per raó del seu càrrec tenen atribuïdes, en nom de les entitats que representen
  
Exposen
  
Que a fi de contribuir a la formació integral dels estudiants universitaris de la UNED, i a l'empara dels Reials Decrets 1497/ 81 de 19 de juny (BOE de 23 de juliol) sobre Programes de Cooperació Educativa entre Universitats i Empreses o Ens Públiques, parcialment modificat per Reial Decret 1845/94, de 9 de setembre (BOE de 18 d'octubre) que va adequar les seues previsions al sistema de crèdits establit pel Reial Decret 1497/1987, de novembre (BOE de 14 de desembre)
  
Acorden
  
Subscriure este Conveni de Col·laboració Educativa que es regirà per les següents
  
Clàusules
  
Primera
  
Pel present Conveni s'establix el Programa de Col·laboració Educativa entre la Conselleria de Benestar Social i la Universitat Nacional d'Educació a Distància, per a la realització de pràctiques formatives sense relació laboral en dependències de la pròpia Conselleria i els seus organismes i entitats dependents, en les matèries d'acció social en els sectors de la dona, la tercera edat, família i infància, discapacitats i drogodependències, polítiques d'integració de la immigració i els plans especials de la vivenda, per part dels estudiants d'Universitat Nacional d'Educació a Distància que conduïsca a completar els seus estudis acadèmics.
  
En el marc del present Conveni, es podran subscriure protocols addicional, per cada centre de la Universitat Nacional d'Educació a Distància en què s'especifiquen, entre altres, les condicions, característiques i tipus de pràctiques que s'han desenrotllar.
  
Segona
  
Els tipus de pràctiques formatives que realitzen els estudiants de la Universitat Nacional d'Educació a Distància a l'empara del present Conveni, podran ser pràctiques integrades en els plans d'estudi, sent valorades per crèdits acadèmics quan així s'establisca pel conducte legal corresponent i pràctiques voluntàries.
  
Tercera
  
Es constituirà una Comissió de Seguiment del Conveni per centre universitari, formada per un representant de la Conselleria i el Degà o director del centre de la Universitat Nacional d'Educació a Distància, o persona en qui delegue. Esta Comissió estarà informada del desenrotllament del conveni, podrà promoure iniciatives de difusió del Conveni, realitzar un seguiment i avaluació anual, i si és procedent, donar publicitat als resultats.
  
Quarta
  
La Conselleria i la Universitat Nacional d'Educació a Distància acordaran anualment el nombre d'estudiants que realitzaran pràctiques, així com els programes d'activitats, duració i períodes de realització, d'acord amb els protocols addicionals firmats per a cada centre de la Universitat Nacional d'Educació a Distància.
  
La Conselleria de Benestar Social, o el departament àrea, organisme, institució o empresa dependent d'ella, rebrà els estudiants, proposats per la Universitat Nacional d'Educació a Distància. En qualsevol cas, la duració de les pràctiques per estudiant i curs acadèmic, no podrà excedir de les limitacions legals establides respecte d'això.
  
Les pràctiques que s'han de desenrotllar s'especificaran en impresos que acompanyaran als protocols addicionals firmats per cada centre universitari.
  
Quinta
  
La pràctica de cada estudiant, podrà interrompre's, per qualsevol de les parts, per motiu justificat, comunicant-lo per escrit amb antelació, i si això no fóra possible en el termini de cinc dies des de la seua interrupció.
  
Sexta
  
La Generalitat Valenciana podrà procedir a la resolució del present Conveni en aquells casos en què l'altra part no executara les prestacions convingudes.
  
Sèptima
  
La Conselleria de Benestar Social, o el departament, àrea, organisme, institució empresa dependent d'ella, designarà un professional que actuarà com a supervisor de les pràctiques en els termes fixats pel programa corresponent. La Universitat Nacional d'Educació a Distància designarà al seu torn un tutor en cada un dels centres associats de la Comunitat Autònoma de València. Estos dos seran els encarregats del seguiment i control de la formació dels alumnes durant el període de pràctiques. Així mateix seran els encarregats de resoldre en primera instància les incidències que es produïsquen, havent d'informar als màxims responsables de les institucions que subscriuen este Conveni dels problemes o circumstàncies especials que requerisquen d'intervenció.
  
La Conselleria facilitarà als tutors responsables de la Universitat Nacional d'Educació a Distància, l'accés als locals on els estudiants estan realitzant pràctiques, en companyia del supervisor professional de la Conselleria, sempre que la visita es realitze per motius relacionats amb les mateixes i durant la seua realització.
  
La Universitat Nacional d'Educació a Distància reconeixerà per mitjà d'un certificat la condició de supervisor de pràctiques als professionals de les entitats col·laboradores que realitzen l'esmentada funció.
  
Octava
  
La Conselleria de Benestar Social i la Universitat Nacional d'Educació a Distància no adquiriran altres obligacions ni compromisos que els que este document reflectix. En particular, no derivarà per a la Conselleria cap obligació de caràcter laboral, perquè mancarà d'eixa condició la relació que s'establix, ni de Seguretat Social ja que quedaran cobertes les contingències d'eixa índole per l'Assegurança Escolar, d'accident o equivalent, que si és procedent, correspon a la Universitat Nacional d'Educació a Distància.
  
Novena
  
Les eventuals compensacions econòmiques que pogueren concedir-se als estudiants que realitzen les pràctiques previstes en el present Conveni hauran d'ajustar-se en tot cas als requisits i als procediments establits en la normativa de beques de la Generalitat Valenciana. Del present Conveni no es derivarà cap obligació econòmica per a cap de les parts.
  
Deu
  
El Vicerectorat d'Ordenació Acadèmica, de la Universitat Nacional d'Educació a Distància, gestionarà el desplegament del present Conveni de Cooperació, sent en qualsevol cas, canalitzador de l'execució dels possibles protocols addicionals que es firmen a l'empara del present Conveni.
  
Onze
  
La Rectora de la Universitat Nacional d'Educació a Distància, delegarà, si és procedent, en els degans de les facultats i en els directors dels centres associats de la Universitat, la firma dels Protocols Addicionals i altres documents necessaris per a l'execució del present Conveni de cooperació, que es desenrotllaran d'acord amb les condicions abans esmentades.
  
Dotze
  
La Conselleria de Benestar Social podrà delegar en els responsables dels centres, departaments, àrees, organismes, institucions o empreses dependents de Conselleria la firma dels documents necessaris per a l'execució del present Conveni, que es desenrotllaran d'acord amb les condicions establides en el mateix.
  
Tretze
  
L'esmentat Conveni de Cooperació Educativa estarà vigent des de la data de la firma fins a la finalització del curs acadèmic 2002/2003 prorrogable tàcitament, excepte denúncia expressa de qualsevol d'elles, per escrit, en el termini de quatre mesos abans de la finalització del mateix.
  
I en prova i conformitat, les parts firmen el present Conveni en triple versió i a un sol efecte al lloc i en la data a indicats a l'inici.
  
La rectora de la Universitat Nacional d'Educació a Distància: Araceli Maciá Antón
  
El conseller de Benestar Social de la Generalitat Valenciana: Rafael Blasco Castany.